Diari Oficial de la Generalitat Valenciana


Sumari del DOGV 4205, del 07-03-2002 (2002/2189)

RESOLUCIÓ d'11 de febrer de 2002, del Servei Territorial d'Indústria i Energia de Castelló, per la qual es convoca l'alçament d'actes prèvies a l'ocupació de determinades finques, afectades per la instal·lació de la línia aèria trifàsica de mitjana tensió a 20 kV, d'interconnexió entre la línia Sant Blai (derivació Masia El Campillo) i la línia Sierra (derivació a Gaibiel) de la STR de Segorbe, als termes municipals de Jérica i Gaibiel. Expedient d'expropiació JUEXPR/2002/2.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4205

Data del DOGV
:   07-03-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/2189


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ d'11 de febrer de 2002, del Servei Territorial d'Indústria i Energia de Castelló, per la qual es convoca l'alçament d'actes prèvies a l'ocupació de determinades finques, afectades per la instal·lació de la línia aèria trifàsica de mitjana tensió a 20 kV, d'interconnexió entre la línia Sant Blai (derivació Masia El Campillo) i la línia Sierra (derivació a Gaibiel) de la STR de Segorbe, als termes municipals de Jérica i Gaibiel. Expedient d'expropiació JUEXPR/2002/2. [2002/X2189]
  
El 23 de gener de 2002 aquest Servei Territorial d'Indústria i Energia va dictar resolució per la qual s'autoritzà a Iberdrola Distribución Eléctrica, SAU, i es declarà, en concret, la utilitat pública de la instal·lació de la línia aèria trifàsica de mitjana tensió a 20 kV d'interconnexió entre la línia Sant Blai (derivació Masia El Campillo) i la línia Sierra (derivació a Gaibiel) de la STR de Segorbe, als termes municipals de Jérica i Gaibiel, després de la corresponent informació pública prèvia. Aquesta declaració, d'acord amb el que s'ha disposat en l'article 54 de la Llei 54/1997, de 27 de novembre, del Sector Elèctric, porta implícita la necessitat d'ocupació dels béns i drets afectats i n'implica la urgent ocupació, als efectes de l'article 52 de la Llei d'Expropiació Forçosa, de 16 de desembre de 1954.
  
En virtut d'això, tot complint el que s'ha disposat en el mencionat article 52 de la Llei d'Expropiació Forçosa, es convoca els titulars dels béns i drets afectats als ajuntaments on radiquen les finques afectades, com a punt de reunió per a, de conformitat amb el procediment que estableix l'esmentat article, portar a cap l'alçament d'actes prèvies a l'ocupació i, si és procedent, les d'ocupació definitiva.
  
L'alçament d'actes tindrà lloc el dia 21 de març de 2002 a l'Ajuntament de Gaibiel, situat a la plaça Major, 1, a partir de les 9.00 del matí, i a l'Ajuntament de Jérica, situat al carrer de l'Historiador Vayo, 19, a partir de les 16.00 de la vesprada.
  
Totes les persones interessades, i també les que siguen titulars de qualsevol tipus de drets o interessos sobre els béns afectats, hauran d'acudir personalment o representats per una persona degudament autoritzada, i aportar els documents acreditatius de la seua titularitat i l'últim rebut de la contribució, i es podran fer acompanyar, a càrrec seu, dels seus perits i d'un notari, si ho consideren oportú.
  
L'ordre de l'alçament de les actes apareix als taulers d'edictes dels ajuntaments afectats i s'hi comunicarà a cada interessat mitjançant la corresponent cèdula de citació. S'informa que aquesta publicació es realitza, igualment, als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per a la notificació de la present resolució en els casos de titular desconegut o de domicili ignorat, o en aquells en què, tot i haver-se intentat la notificació, no s'hi haguera pogut efectuar.
  
En l'expedient d'expropiació Iberdrola Distribución Eléctrica, SAU, assumirà la condició de beneficiària.
  
Castelló de la Plana, 11 de febrer de 2002.- El cap del Servei Territorial: Juan Elías Ramos Barceló.
  
ANNEX
  
Ordre d'alçament d'actes. Dia: 21 de març de 2002